Hlutafé í Frjálsri fjölmiðlun , sem gefur út DV , dv.is og tengda miðla , var aukið um 120 milljónir króna á aðalfundi félagsins sem fór fram 6. september síðastliðinn . Alls hefur inngreitt hlutafé í félagið , frá því að það keypti umrædda fjölmiðla síðla árs 2017 , numið 340,5 milljónum króna . Skráður eigandi að öllu hlutafé í Frjálsri fjölmiðlun er félagið Dalsdalur ehf . Eigandi þess er skráður lögmaðurinn Sigurður G. Guðjónsson . Samkvæmt ársreikningi Frjálsrar fjölmiðlunar fyrir árið 2018 skuldaði félagið tengdum aðilum 505 milljónir króna um síðustu áramót . Hlutafjáraukningin nú er framkvæmd af Dalsdal . Í henni felst að 120 milljónum króna af skuld Frjálsrar fjölmiðlunar við eiganda sinn er breytt í nýtt hlutafé . Í ársreikningi félagsins kemur fram að engin sérstakur gjalddagi virðist vera á skuld þess við Dalsdal og hún ber ekki vexti . Í fyrri ársreikningi hafði komið fram að hún ætti greiðast til baka á árunum 2018 - 2022 , alls 85 milljónir króna á ári . Auglýsing Skuldin við Dalsdal hækkaði um 80 milljónir króna á síðasta ári . Mikið tap á skömmum tíma Frjáls fjölmiðlun hóf starfsemi í september 2017 . Félagið keypti þá fjölmiðla Pressusamstæðunnar : DV , DV.is , Eyjuna , Pressuna , Bleikt , Birtu , Doktor.is , 433.is og sjónvarpsstöðina ÍNN . Þar af voru langtímaskuldir 506,7 milljónir króna og voru að nánast öllu leyti við eigandann , Dalsdal . Eina eign Dalsdals er Frjáls fjölmiðlun og skuld þess við félagið . Ekki er greint frá því hver það er sem fjármagnar Dalsdal í ársreikningnum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .